વિનોબાનાં ધ્યાન ઉપરનાં પ્રવચનો અને લેખોનો ‘મહાગુહામાં પ્રવેશ’ નામના પુસ્તકમાં વ્યવસ્થિત સંગ્રહ થયો છે. ગાંધીજીને પિતાતુલ્ય સમજનાર વિનોબા ભાવે મેડિટેશન શીખી રહેલા લોકોને સૂચન કરે છે કે સૌથી પહેલાં તો વિચારોનો પીછો કરો. ધ્યાનની સેશન પૂરી થાય પછી મનમાં જે-જે વિચાર આવ્યા હોય તે બધા જ કાગળ પર ઉતારી લો. આ રીતે દસ-બાર દિવસ ચિત્તના સાક્ષી બનીને મન ક્યાં ક્યાં જાય છે તેનું નિરીક્ષણ કરવું. બળદ હંમેશાં નિશ્ચિત માર્ગે જતો હોય છે, એ જ રીતે ચિત્તના પણ વીસ-પચીસ માર્ગ હોય છે. આપણે કરેલી નોંધ પર નજર ફેરવીશું તો તરત સમજાશે કે મોટેભાગે મન આ જ રસ્તાઓ પર ભટકતું હોય છે. રોજ રોજ મનનો પીછો કરીશું એટલે મન આખરે થાકશે. આ માણસ મારી પાછળ-પાછળ ફ્રતો રહીને મારા ફેટા પાડયા કરે છે એનો તેને ખ્યાલ આવશે. એને સમજાશે કે આ મનુષ્યજીવ પોતાને મારાથી અળગો માને છે. આખરે મન તે રસ્તાઓ પર જવાનું ઓછું કરી નાખશે. આ સ્થિતિ આવે ત્યારે ચિત્તને કહેવાનું કે અત્યાર સુધી તું ભટકતું હતું, હવે જરા થોભ. આને નિરોધ પ્રક્રિયા કહે છે.